כריסטיאן אטסו

כריסטיאן אטסו טוואסם (באנגלית: Christian Atsu Twasam; 10 בינואר 1992 – 6 בפברואר 2023) היה כדורגלן גנאי ששיחק בעמדת החלוץ בהטאייספור מליגת העל הטורקית ובנבחרת גאנה.

קריירת מועדונים

בגיל 17 אטסו החל לשחק במחלקת הנוער של פורטו. ב-14 במאי 2011 זימן אותו המאמן באותה תקופה, אנדרה וילאש בואש, לקבוצת הבוגרים למשחק בליגה נגד מאריטימו, אך הוא נשאר על הספסל ולא שותף בניצחון החוץ 2-0.

בעונת 2011/2012 הושאל אטסו לריו אבה, ערך את הופעת הבכורה בקבוצה ב-28 באוגוסט 2011, בהפסד בית 1-0 לאולהאננסה. ב-16 בדצמבר 2011 הבקיע את שערו הראשון בקבוצה בהפסד החוץ 5-1 לבנפיקה.

בעונת 2012/2013 חזר אחרי עונת השאלה לפורטו, כאשר הוא פותח בהרכבה של הקבוצה תשע פעמים. באותה עונה זכתה הקבוצה באליפות הליגה הפורטוגזית שנה שלישית ברציפות.

ב-1 בספטמבר 2013 חתם אטסו על חוזה לחמש שנים בסכום של 3.5 מיליון יורו בשורות צ'לסי. הוא הושאל לקבוצה ההולנדית ויטסה ארנהם לעונת 2013-14, בקבוצה שיחק 30 משחקים וכבש חמישה שערים. באותה שנה סיימה הקבוצה במקום השישי בליגה.

עונה לאחר מכן ב-13 באוגוסט 2014, אטסו הושאל הפעם לקבוצת הפרמייר ליג, אברטון. הוא ערך את הופעת הבכורה שלו, כאשר הוא עולה כמחליף בדקה ה-81 בתיקו 2-2 נגד ארסנל.

ב-29 במאי 2015 הושאל לבורנמות', העולה החדשה לפרמייר ליג. הוא ערך את הופעת הבכורה בקבוצה ב-25 באוגוסט בניצחון 4-0 על הארטפול יונייטד בגביע הליגה. למעט שני משחקי גביע ליגה, אטסו לא שותף כלל בשאר המשחקים וחזר בינואר 2016 לצ'לסי. ב-25 בינואר 2016 הושאל למאלגה. ב-5 בפברואר ערך את הופעת הבכורה בקבוצה, ובה הבקיע שער בניצחון 3-0 על חטאפה. ב-31 באוגוסט 2016 הושאל לניוקאסל יונייטד. ב-24 במאי 2017 חתם באופן קבוע בניוקאסל.

נבחרת גאנה

אטסו נבחר לסגל של הנבחרת במונדיאל 2014, כשהוא פותח בהרכבה בכל המשחקים. נכלל לסגל הנבחרת בגביע אפריקה לאומות 2015 בו הבקיע צמד נגד  ברבע הגמר, וסייע לגאנה להעפיל לגמר בו הפסידה ל בפנדלים. אטסו נבחר לשחקן המצטיין של הטורניר.

מותו 
ב-6 בפברואר 2023 פקדה את טורקיה רעידת אדמה קטלנית, ולאחריה דווח אטסו כנעדר. למחרת דיווח סגן נשיא המועדון כי הוא חולץ וכי הוא מטופל בבית החולים, אך למחרת התברר כי הדיווח שגוי. ב-18 בפברואר אותר ללא רוח חיים תחת ההריסות.

קישורים חיצוניים

הערות שוליים

כדורגלנים גנאים
חלוצי כדורגל גנאים
כדורגלני פורטו
כדורגלני ריו אבה
כדורגלני צ'לסי
כדורגלני ויטסה ארנהם
כדורגלני אברטון
כדורגלני בורנמות'
כדורגלני מאלגה
כדורגלני ניוקאסל יונייטד
כדורגלני א-ראיד
כדורגלני הטאייספור
כדורגלני נבחרת גאנה
כדורגלני גביע אפריקה לאומות 2013
כדורגלני מונדיאל 2014
כדורגלני גביע אפריקה לאומות 2015
כדורגלני גביע אפריקה לאומות 2017
כדורגלני גביע אפריקה לאומות 2019
ספורטאים זרים בפורטוגל
ספורטאים גנאים באנגליה
ספורטאים גנאים בהולנד
ספורטאים גנאים בספרד
ספורטאים גנאים בערב הסעודית
ספורטאים זרים בטורקיה
גנאים שנולדו ב-1992
גנאים שנפטרו ב-2023